The 30 Minute Regex Tutorial - CodeProject 12,396,461 members (35,390 online)
Last Visit: 31-Dec-99 18:00 Last Update: 24-Jul-16 18:10Refresh« Prev1234567891011 Next » Handelsvrede wink glo tussen VSA en China | Netwerk24
Volgens Bloomberg het pres. Donald Trump dit reeds onderteken. Hy het reeds enkele ure voor berigte hieroor getwiet dat die onderhandelings op die punt is om afgehandel te word.
Hy het die boodskap gestuur net voordat die aandelemarkte op Wall Street geopen het.
Dit is nie die eerste keer dat hy die hoop laat opvlam dat dit die einde van sy handelsoorlog met die wêreld se naasgrootste ekonomie is nie. Daar het egter elke keer dadels van gekom.
“(Ons is) baie naby aan ’n groot ooreenkoms met China. Hulle wil dit hê en ons ook!” het Trump getwiet.
CNBC berig dat besonderhede van die ooreenkoms later Vrydag bekend gemaak sal word.
Die ooreenkoms sal waarskynlik keer dat Trump Sondag sy planne deurvoer om tariewe op Chinese gebruiksartikels ter waarde van $160 miljard te hef.
China het reeds gesê dat hy op Sondag se beplande tariefverhoging sou reageer deur op sy beurt tariewe op speelgoed, koring, mielies, klein vliegtuie en Amerikaans vervaardigde motors in te stel.
Aandele op Wall Street het ’n rekordhoogte bereik wat daarop dui dat mense glo die handelsoorlog tussen die twee lande is verby, berig die BBC.
Daar is na bewering ooreengekom dat Amerika sy tariewe op goedere van sowat $350 miljard sal halveer. China sal in ruil hiervoor meer Amerikaanse landbouprodukte koop.
Fase 1 van die ooreenkoms sal na verwagting nie van die groter kwessie oplos wat tot die handelsoorlog aanleiding gegee het nie, soos China se subsidies aan sekere nywerhede.
“Maar dis ’n goeie vertrekpunt,” het Myron Brilliant, hoof van internasionale sake by die Amerikaanse kamer van koophandel, gesê.
Jennifer Hillman, senior lid van die raad op buitelandse betrekkinge en voorheen ’n handelsamptenaar, het gesê die ooreenkoms kom nie naby sy aanvanklike oogmerke nie.
“Dit kan nie eintlik as ’n handelsooreenkoms beskryf word nie. Dit is ’n koop-en-verkoop-ooreenkoms en verander niks aan Amerika se kommer oor handelspraktyke in China nie.”
Trump se erkenning dat Amerika graag ’n ooreenkoms wil hê, dui daarop dat hy van mening verander het. Hy het tot dusver herhaaldelik gesê China het die ooreenkoms nodiger as Amerika, berig CNBC.
Sonder die ooreenkoms word verwag dat Amerika se ekonomiese groei volgende jaar sowat 0,4% laer sal wees terwyl Trump ’n verkiesing veg en hom roem op ’n groeiende ekonomie.
Meer oor: China | Vsa | Handelsoorlog
As handelsoorlog eindig, word ons ‘opbrengs-koning’